## El Consell ratifica la contractació d’emergència de la reparació del col·lector del sistema de sanejament de la Pobla de Farnals

*** Este contracte té un cost de 958.955 euros, dels quals 46.706 són per a la direcció facultativa**

El Consell ha ratificat la contractació d’emergència de la reparació del col·lector del sistema de sanejament de la Pobla de Farnals, en els termes municipals de Massalfassar i el Puig de Santa Maria, per un import de 958.955 euros, dels quals 46.706 són per a la direcció facultativa.

La xarxa de col·lectors generals del sistema de sanejament de la Pobla de Farnals compta amb 27 anys de funcionament i els traçats transcorren per camps de cultiu i marjals. A més, la seua proximitat a la costa ha afavorit la deterioració del col·lector, tant per la proximitat del nivell freàtic, com per l’escàs pendent en alguns trams, fet que ha generat un increment de sulfhídric en els col·lectors.

Així mateix, l’atac fisicoquímic al fibrociment en alguns trams es troba totalment desmaterialitzat i és la volta del terreny la que fa de canalització, amb despreniments del terreny habituals en èpoques de pluges abundants, cosa que impedix el correcte funcionament hidràulic de la infraestructura.

Amb motiu de les fortes pluges, durant el mes de juliol de 2025, s’han produït afeccions en diferents col·lectors com el tram 3 i 4 a Massalfassar i el 7 al Puig de Santa Maria en el sector SP5 i en el de l’avinguda Tramuntana.

Mitjançant este contracte d’emergència es portaran a cap una sèrie d’intervencions com el lloguer, el subministrament i la instal·lació del sistema d’apuntalament quallat mitjançant panells d’acer, l’extracció, la retirada i l’adequada gestió de l’actual canonada de fibrociment o la col·locació de canonades noves.

Fecha: 05/09/2025